Meisterjaan – Millest mõtleb vaikija (2022)
#000000
Meisterjaani uusima helikandja keskmes on püüd liita senine mitmekülgne, episooditi muutuva iseloomuga looming kokkukõlavaks tervikuks.
#000001
Vaikija mõtteid kuulates selgub, et need on varasemast rahulikumad. Mõningasest mahenemisest hoolimata on need aga jätkuvalt äratuntavalt Meisterjaani omad. Vanad sõbrad parmupill ja süntesaator figureerivad endiselt, ehkki malbemalt ja uueks juhtinstrumendiks oleva kitarri seltskonnas. Selle uue stiili silmapaistvaimaks pärliks on Anna Kaneelina sulnile taustavokaalile toetuv elektrooniline „Puukoore laul”. Etnot kiirgab šamanistlikult nõiduslik „Tont-Jaak”, mille refrääniossa eksinud kerglane kitarrilik riff on loo terviktunnetusega kahetsusväärses dissonantsis. Mõneti sarnane sünkjas vaimsus avaldub ühtlasemalt „Härra Huu” vormimisel kasutet techno-tehnikates, kusjuures pealkiri, mis hääldub kui „rrrahu”, süvendab kihvtilt loo tontlikkust.
#000002
Albumil leidub ka uusversioone mõnest vanemast loost, millega autor oma sõnutsi toona lõpuni rahul ei olnud. Jääb mulje, et nood palad siiski ei vajanudki uutmist-parandamist: meditatiivse laadiga kulgeva loo „See pilk” versioonile 2.0 ei ole iseseisvalt küll otseselt midagi ette heita, aga kui kõrvutada seda eelkäijaga albumilt „Tüdrukud, elekter ja tuul”, paistab eelmise, süntiderohkema variandi jõulisem helikeel intrigeerivam ja vitaalsem.
#000003
Kitarridominantsiga paladest on eminentne ka „Telgimärkmed”, mille karedad taustanoodid sobiks saatma vesternikaadreid ratsanikest Metsiku Lääne kõnnumaadel. Helipaleti uutest toonidest üllatavaim on helgeloomuline ja kerge huumorivõnkega maitsestatud „Maapoisi taskupõhja pudi”. Pisut samasse nišši (orelipoisi-core?) tikub ka „Normaalsete inimeste klubi”.
#000004
<a href="" target="_blank" rel="noopener">Millest m&otilde;tleb vaikija by meisterjaan</a>
#000006
Meisterjaan – Tüdrukud, elekter ja tuul (2019)
#000007
Kevadel ilmunud kauamängivaga on Meisterjaan parmupilli varna riputanud ja leidnud uue armu süntesaatoris – omamoodi elektroonilises parmupillis –, millega koos ta loob nüansirikast heli ja lüürikat.
#000008
Homme, 12. novembril ilmub Meisterjaani uus EP „Mälestusi kiviajast”, mille valmimisel on muusik teadlikult vältinud elektroonilise muusika tüüpilisi saunde ning võtnud appi nii šamaanitrummi kui ka puuoksad. Müürilehe vahendusel saab plaadiga tutvust teha juba täna.
#000009
Paar aastat sundpuhkusel viibinud festivaligiidid on tööpostil tagasi ja valmis juhatama teid mööda Peipsi liivaluiteid, Kesk-Eesti põlde, linnade lõõmavat asfalti, uisurenne, teatrilavasid ja saarte salarandu – kuhu ja mida iganes hing ihkab, sest Eesti festivalisuve vereringe kulgeb igas ilmakaares.
#000010